BILAG

Prioriteterne for europæisk standardisering i 2021 fokuserer på udviklingen af europæiske standarder, der skal understøtte den dobbelte omstilling til klimaneutralitet og digitalt lederskab, og på styrkelsen af den europæiske industris genopretning og modstandsdygtighed.

I lyset af omstændighederne med covid-19 er det helt afgørende at udvikle standarder under hensyntagen til den teknologiske udvikling og markedets efterspørgsel af medicinsk udstyr. Disse standarder vil støtte gennemførelsen af forordning (EU) 2017/745 om medicinsk udstyr og forordning (EU) 2017/746 om medicinsk udstyr til in vitro-diagnostik — se foranstaltning 16 i nedenstående tabel.

Idet Kommissionen sigter mod at forbedre elevatorers sikkerhed på grundlag af den seneste teknologiske udvikling, vil den anmode om en revision af standardiseringsarbejdet i denne sektor. Disse standarder vil støtte gennemførelsen af direktiv 2014/33/EU om elevatorer, herunder deres sikkerhedskomponenter — se foranstaltning 8 i nedenstående tabel.

Hvad angår måleinstrumenter vil Kommissionen anmode om standarder, der svarer til de mest avancerede teknologier på området. Disse standarder vil støtte gennemførelsen af direktiv 2014/31/EU om ikkeautomatiske vægte og af direktiv 2014/32/EU om måleinstrumenter — se foranstaltning 9 i nedenstående tabel.

Af hensyn til brugerne og til mulighederne for sammenkobling af postnettene bør den tekniske standardisering fremmes. Kommissionen vil anmode om standarder i forbindelse med gennemførelsen af direktiv 97/67/EF om fælles regler for udvikling af Fællesskabets indre marked for posttjenester og forbedring af disse tjenesters kvalitet — se foranstaltning 10 i nedenstående tabel.

Inden for offentlige udbud vil Kommissionen anmode om standarder, som skal fremme interoperabilitet mellem ordregivere og leverandører, der er part i offentlige kontrakter, navnlig på tværs af grænser. Disse standarder vil støtte gennemførelsen af direktiv 2014/24/EU om offentlige udbud — se foranstaltning 11 i nedenstående tabel.

Kommissionen vil ved gennemførelsen af direktiv 2001/95/EF om produktsikkerhed i almindelighed anmode om standardiseringsarbejde under hensyntagen til nye sikkerhedskrav, der tager højde for den nyeste videnskabelige og tekniske viden — se foranstaltning 12 i nedenstående tabel.

Direktiv 2009/125/EF om miljøvenligt design og forordning (EU) 2017/1369 om energimærkning har vist sig at være meget effektive, og deres anvendelse har medført betydelige energibesparelser i løbet af det sidste årti ved at sikre, at de produkter, der markedsføres på det europæiske marked, er mere holdbare og bæredygtige. På den ene side fastsætter miljøvenligt design minimumsgrænser, som produkter skal overholde for at opfylde kravene til energieffektivitet og materialeeffektivitet. På den anden side skal energimærker få forbrugerne til at vælge de mest effektive produkter.

I den sammenhæng vil Kommissionen anmode om yderligere standarder til støtte for en række produktspecifikke krav til miljøvenligt design og energimærkning, der bl.a. omfatter lyskilder og separate styreanordninger, industrielle ventilatorer, elektroniske skærme, køle/fryseapparater, der anvendes til direkte salg, eller køle/fryseapparater.

I henhold til målsætningerne i forordning (EU) 2017/1369 om energimærkning og direktiv 2009/125/EF om krav til miljøvenligt design vil Kommissionen foreslå, at der udvikles standarder til måling af den energimæssige ydeevne af elmotordrevne ventilatorer med en indgangseffekt fra og med 125 W til og med 500 kW, lyskilder og separate styreanordninger, køle/fryseapparater, der anvendes til direkte salg, servere og datalagringsprodukter, og muligvis solcelleprodukter (moduler, invertere og systemer). Disse standarder vil støtte de gennemførelsesretsakter, som vedrører de specifikke produktkategorier — se foranstaltning 1 til 5 i tabellen nedenfor.

Til støtte for forslaget til en forordning om krav til bæredygtighed, indsamling og genbrug af batterier vil Kommissionen anmode om standarder der fastsætter detaljerede tekniske specifikationer vedrørende design og fremstilling af elektrokemiske genopladelige batterier med intern lagring — se foranstaltning 6 i nedenstående tabel.

Kommissionen vil anmode om standarder vedrørende design og fremstilling af elektrokemiske genopladelige batterier med intern lagring, som vil forbedre deres ydeevne, holdbarhed og forskellige genbrugs- og genanvendelsesaspekter. Disse standarder vil støtte gennemførelsen af Europa-Parlamentets og Rådets kommende forordning om batterier og akkumulatorer og udtjente batterier og akkumulatorer og om ophævelse af direktiv 2006/66/EF — se foranstaltning 7 i nedenstående tabel.

Der vil blive anmodet om nye standarder for at sikre interoperabilitet mellem elektriske ladestandere og brintladestandere for tunge køretøjer, herunder interoperabilitet og sikkerhed ved tankstationer/ladestandere i forbindelse med søtransport og sejlads ad indre vandveje. Disse standarder vil støtte gennemførelsen af direktiv 2014/94/EU om etablering af infrastruktur for alternative brændstoffer — se foranstaltning 13 i nedenstående tabel.

I overensstemmelse med målsætningerne for den europæiske grønne pagt (1) vedrørende dekarbonisering af transport og til støtte for direktiv 2014/94/EU om infrastruktur for alternative brændstoffer vil Kommissionen også iværksætte og støtte udviklingen af standarder, der indeholder detaljerede tekniske specifikationer for ladestandere og tankstationer med henblik på at øge udbredelsen af tunge nulemissionskøretøjer og anvendelsen af innovative søfartøjer og fartøjer til sejlads på indre vandveje. Standarderne vil også understøtte genopretningen af økosystemet for mobilitet (2) — se foranstaltning 14 i nedenstående tabel.

Inden for rammerne af genopretningen af det industrielle økosystem »mobilitet/automobilindustrien« og til støtte for direktiv 2014/90/EU om skibsudstyr vil Kommissionen støtte udviklingen af standarder for brandslukningsanlæg med fast tørt kemisk pulver til beskyttelse af skibe, der transporterer flydende gasser i bulk. Disse standarder vil samtidig øge sikkerheden til søs, ikke kun for gastankskibe, men også for gasdrevne passagerskibe — se foranstaltning 15 i nedenstående tabel.

Med hensyn til drikkevandskvalitet vil Kommissionen anmode om standarder, der sigter mod at nedbringe energiforbruget og unødvendigt vandspild. Disse standarder vil støtte gennemførelsen af Europa-Parlamentets og Rådets kommende direktiv om drikkevandskvalitet — se foranstaltning 17 i nedenstående tabel.

Kommissionen vil anmode om standarder, der skal sikre et højt niveau af interoperabilitet for elektroniske bompengesystemer for brugere inden for anvendelsesområdet for direktiv (EU) 2019/520 — se foranstaltning 18 i nedenstående tabel.

Kommissionen vil også anmode om udvikling af standarder, der skal øge pålideligheden af AI-systemer (3), gøre onlineplatforme mere sikre (4) og støtte referencerammen for en europæisk digital identitet (5) og gennemførelsen af intelligente kontrakter (6) — se foranstaltning 19-22 i nedenstående tabel.

Ref. Foranstaltningens titel Politisk/lovgivningsmæssig reference De europæiske standarder eller europæiske standardiseringsresultater, der anmodes om De specifikke målsætninger og politikker for de europæiske standarder eller de europæiske standardiseringsresultater, der anmodes om 1 Miljøvenligt design Kommissionens forordning (EU) nr. 327/2011 af 30. marts 2011 om gennemførelse af Europa-Parlamentets og Rådets direktiv 2009/125/EF for så vidt angår krav til miljøvenligt design af elmotordrevne ventilatorer med en indgangseffekt fra og med 125 W til og med 500 kW Revision af eksisterende standarder og udvikling af nye standarder for industrielle ventilatorer. Hovedformålet er at definere et tilstrækkeligt antal driftspunkter og en interpolations-/beregningsmetode, men også at begrænse miljøpåvirkningerne af elmotordrevne ventilatorer med en indgangseffekt fra og med 125 W til og med 500 kW og øge markedsindtrængningen af teknologier, der forbedrer miljøpåvirkningerne for denne type ventilatorer over hele deres levetid. 2 Miljøvenligt design og energimærkning Kommissionens forordning (EU) 2019/2019 om fastlæggelse af krav til miljøvenligt design af køle/fryseapparater i henhold til direktiv 2009/125/EF og Kommissionens delegerede forordning (EU) 2019/2016 for så vidt angår energimærkning af køle/fryseapparater Udvikling af nye standarder til måling af de relevante produktparametre ved hjælp af pålidelige, nøjagtige og reproducerbare metoder, der tager højde for de nyeste alment anerkendte målemetoder. Hovedformålet er at opnå endelige årlige energibesparelser på skønsmæssigt 10 TWh i 2030 for energiforbruget for køle/fryseapparater. 3 Miljøvenligt design og energimærkning Kommissionens forordning (EU) 2019/2021 af 1. oktober 2019 om fastlæggelse af krav til miljøvenligt design af elektroniske skærme i henhold til direktiv 2009/125/EF og Kommissionens delegerede forordning (EU) 2019/2013 af 11. marts 2019 om supplerende regler til Europa-Parlamentets og Rådets forordning (EU) 2017/1369 for så vidt angår energimærkning af elektroniske skærme Revision af eksisterende standarder og udvikling af nye standarder for elektroniske skærme, der skal omfatte HDR-funktionen (højt dynamikområde) og opløsninger på over k (eller HD), og fastsætte en specifik prøvningsmetode for mønstre for automatisk lysstyrkeregulering (ABC) og tilpasse metoder til kontrol af indholdet af additiver til plast. Hovedformålet er at nedbringe energiforbruget for fjernsyn, skærme og digitale informationsskærme. 4 Miljøvenligt design og energimærkning Kommissionens forordning (EU) 2019/2020 af 1. oktober 2019 om fastlæggelse af krav til miljøvenligt design af lyskilder og separate styreanordninger hertil i henhold til direktiv 2009/125/EF og Kommissionens delegerede forordning (EU) 2019/2015 af 11. marts 2019 om supplerende regler til Europa-Parlamentets og Rådets forordning (EU) 2017/1369 for så vidt angår energimærkning af lyskilder Revision af eksisterende standarder og udvikling af nye standarder, der skal omfatte procedurer og metoder til måling af de påkrævede parametre for lysstofrør og højtryksdamplamper samt forkoblinger og armaturer hertil, for armaturer til henholdsvis kontorbelysning og vejbelysning. Hovedformålet er at opnå endelige årlige energibesparelser på skønsmæssigt 41,9 TWh i 2030 for energiforbruget for lyskilder. 5 Miljøvenligt design og energimærkning Kommissionens forordning (EU) 2019/2024 om fastlæggelse af krav til miljøvenligt design af køle/fryseapparater, der anvendes til direkte salg, i henhold til direktiv 2009/125/EF og Kommissionens delegerede forordning (EU) 2019/2018 af 11. marts 2019 om supplerende regler til Europa-Parlamentets og Rådets forordning (EU) 2017/1369 for så vidt angår energimærkning af køle/fryseapparater, der anvendes til direkte salg Revision af eksisterende standarder og udvikling af nye standarder for køle/fryseapparater, der anvendes til direkte salg, der omfatter metoder og beregninger til måling af de påkrævede parametre. Hovedformålet er at opnå endelige årlige energibesparelser på skønsmæssigt 48 TWh i 2030 for energiforbruget til køle/fryseapparater, der anvendes til direkte salg. 6 Batterier PLAN/2019/5391 Forslag til Europa-Parlamentets og Rådets forordning om krav til bæredygtighed, indsamling og genbrug af batterier, der ophæver batteridirektivet 2006/66/EF Udvikling af nye europæiske standarder, der skal omfatte måleprøvninger for batteripakker/-moduler med hensyn til design og fremstilling af elektrokemiske genopladelige batterier med intern lagring. Hovedformålet er at sikre overensstemmelse med kravene til ydeevne i den gældende lovgivning, navnlig ved at beskrive nødvendige trin og betingelser for måling af følgende parametre: Kapacitet, effekt, intern modstand, retentionskapacitet, effekttab, øget indre modstand, rundturseffektivitet. De standarder, der anmodes om, bør også give vejledning i, hvordan man sikrer, at modulært design og reversible monteringsteknikker fremmer vedligeholdelse, reparation og genbrug af batteripakker og -moduler. 7 Affald af elektrisk og elektronisk udstyr PLAN/2019/5391 Forslag til Europa-Parlamentets og Rådets forordning om krav til bæredygtighed, indsamling og genbrug af batterier, der ophæver batteridirektivet 2006/66/EF Revision af eksisterende europæiske standarder og udvikling af nye europæiske standarder for affald af elektrisk og elektronisk udstyr (WEEE) og udtjente batterier for så vidt angår i) materialeeffektiv højkvalitetsgenanvendelse og forberedelse til genbrug af centrale affaldsstrømme: affald af elektrisk og elektronisk udstyr — WEEE (herunder solcellepaneler), udtjente batterier, udrangerede køretøjer og udtjente vindmøller, og ii) EU-dækkende kvalitetskrav til sekundære råmaterialer. Hovedformålet med denne supplerende foranstaltning er at støtte ambitionerne i den europæiske grønne pagt om at fremme industriens omstilling til en klimaneutral og cirkulær økonomi. Bæredygtige teknologier er afgørende for dette, og der er behov for strategier til genvinding af dyrebare ressourcer som f.eks. kritiske råmaterialer i processerne. Affald af elektrisk og elektronisk udstyr (WEEE) og udtjente batterier er to velkendte (udtjente produkter) affaldsstrømme, der indeholder kritiske råmaterialer. Udarbejdelse eller komplementering af europæiske standarder for affaldshåndtering, herunder også af disse affaldsstrømme, vil være relevant for at øge cirkulariteten af kritiske råmaterialer i elektroniske produkter, batterier og andre affaldsstrømme. 8 Elevatorer Direktiv 2014/33/EU om harmonisering af medlemsstaternes love om elevatorer og sikkerhedskomponenter til elevatorer Revision af eksisterende harmoniserede standarder, navnlig EN 81-serien og udvikling af nye standarder for elevatorer. Hovedformålet er at forbedre sikkerheden og fremme markedsadgangen, navnlig for SMV'er. Dette vil bidrage til EU-virksomheders konkurrenceevne på det globale marked, hvor standarder er alment anerkendt. Forbrugere og bygningsejere vil drage fordel af en endnu højere sikkerhed. Økonomiske aktører vil drage fordel af retssikkerhed. Unødvendige administrative byrder vil blive reduceret ved at fjerne andre elementer end tekniske specifikationer for produkter. Tilgængeligheden af det bebyggede miljø vil blive forbedret. 9 Metrologi Direktiv 2014/31/EU om ikkeautomatiske vægte Direktiv 2014/32/EU om måleinstrumenter Revision af de eksisterende harmoniserede standarder. Hovedformålet er at tilpasse de eksisterende standarder til de tekniske fremskridt i overensstemmelse med den seneste teknologiske udvikling. 10 Posttjenester Direktiv 97/67/EF om fælles regler for udvikling af Fællesskabets indre marked for posttjenester og forbedring af disse tjenesters kvalitet Revision af eksisterende europæiske standarder og udvikling af nye europæiske standarder inden for servicekvalitet. Hovedformålet er at støtte opfyldelsen af postbefordringspligten i det indre marked. 11 Offentlige udbud Direktiv 2014/24/EU om offentlige udbud Udvikling af nye europæiske standarder med hensyn til tekniske formater, processer og meddelelsesstandarder inden for offentlige udbud. Hovedformålet er at sikre interoperabilitet mellem tekniske formater, processer og meddelelsesstandarder inden for offentlige udbud. Formålet med de europæiske standarder, der skal udvikles, er at fremme interoperabilitet mellem ordregivere og leverandører, der er part i offentlige indkøbskontrakter, navnlig på tværs af grænser. Opnåelse af interoperabilitet er afgørende for at sikre det indre marked i Europa. 12 Småbørnsartikler Direktiv 2001/95/EF om produktsikkerhed i almindelighed Udvikling af nye europæiske standarder for produkter til børn, der ikke er legetøj. Hovedformålet er at beskytte børns sikkerhed og/eller sundhed. De europæiske standarder, der skal udvikles, vil også hjælpe offentlige myndigheder ved at give dem benchmarks til at gennemføre markedsovervågningsforanstaltninger og skabe retssikkerhed for virksomheder (herunder SMV'er). 13 Tankning, ladestandere PLAN/2019/6184 — Revision af direktiv 2014/94/EU om etablering af infrastruktur for alternative brændstoffer Udvikling af nye europæiske standarder for: — elektriske ladestandere til tunge køretøjer — brinttankstationer til tunge køretøjer, herunder relevante tilslutningsanordninger — kommunikation fra køretøj til elnet (V2G) Hovedformålet er at løse de nuværende problematikker vedrørende interoperabilitet og teknisk funktionsdygtighed i forbindelse med infrastruktur for og forbrug af alternative brændstoffer. De europæiske standarder, der anmodes om, vil også forbedre udbredelsen på markedet af tunge nulemissionskøretøjer i overensstemmelse med målene i den grønne pagt. 14 Tankning, ladestandere Revision af direktiv 2014/94/EU om etablering af infrastruktur for alternative brændstoffer Udvikling af nye europæiske standarder for interoperabilitet og sikkerhed ved tankstationer/ladestandere i forbindelse med søtransport og sejlads ad indre vandveje for så vidt angår: — elektriske ladestandere til søfartøjer — elektriske ladestandere til fartøjer til transport ad indre vandveje — batteriskift i fartøjer til transport ad indre vandveje — brinttankstationer for søfartøjer, der drives af brændselsceller og brint (BCB) — brinttankstationer for BCB-fartøjer til transport ad indre vandveje — methanolbunkring — ammoniakbunkring Hovedformålet er at støtte anvendelsen af innovative søfartøjer og fartøjer til transport ad indre vandveje med henblik på at opfylde målsætningerne i den grønne pagt om dekarbonisering af transport. De europæiske standarder, der anmodes om, vil give større sikkerhed for interoperabilitet, hvad angår tankning af det innovative brændstof i EU's indlands- og søhavne. 15 Skibsudstyr Kommissionens gennemførelsesforordning (EU) 2020/1170 om krav til design, konstruktion og ydeevne samt prøvningsstandarder for skibsudstyr, Europa-Parlamentets og Rådets direktiv 2014/90/EU af 23. juli 2014. om skibsudstyr og om ophævelse af Rådets direktiv 96/98/EF Udvikling af en ny europæisk standard til prøvning af fast tørt kemisk pulver og relaterede brandslukningssystemer til beskyttelse af skibe, der transporterer flydende gasser i bulk, og gasdrevne skibe. Hovedformålet er at forbedre sikkerheden til søs. Den internationale søfartsorganisation er ved at revidere retningslinjerne for godkendelse af brandslukningsanlæg med fast tørt kemisk pulver til beskyttelse af skibe, der transporterer flydende gasser i bulk, men indtil videre er der ingen valideret afprøvningsstandard for brandprøvning af dyser og/eller kabelbakker. Udviklingen af en sådan standard i tæt samarbejde med ISO skal forbedre søfartssikkerheden, ikke kun for gastankskibe, men også for gasdrevne passagerskibe. 16 Medicinsk udstyr Forordning (EU) 2017/745 om medicinsk udstyr og forordning (EU) 2017/746 om medicinsk udstyr til in vitro-diagnostik Revision af eksisterende standarder og udvikling af nye standarder for medicinsk udstyr og medicinsk udstyr til in vitro-diagnostik. Hovedformålet er at tilpasse de eksisterende standarder til den nyeste teknologi inden for sektorspecifikke teknologier for at give brugere og patienter mulighed for at drage fordel af det højeste sikkerhedsniveau. 17 Drikkevand Forslag til Europa-Parlamentets og Rådets direktiv om kvaliteten af drikkevand (omarbejdning) COM/2017/0753 final — 2017/0332 (COD) Udvikling af nye europæiske standarder for analysemetoder, herunder detektionsgrænser, parameterværdier og prøveudtagningshyppighed for kontrollen af relevante stoffer, navnlig per- og polyfluoralkylstoffer (PFAS). Hovedformålet er at sikre, at alle har adgang til en minimumsvandforsyning og at håndteringen af drikkevand sker på en ressourceeffektiv og bæredygtig måde for derigennem at bidrage til at nedbringe energiforbruget og unødvendigt vandspild. 18 Den europæiske elektroniske bompengetjeneste Direktiv (EU) 2019/520 om interoperabilitet mellem elektroniske vejafgiftssystemer og fremme af udvekslingen på tværs af landegrænser af oplysninger om manglende betaling af vejafgifter i Unionen, delegeret forordning (EU) 2020/203 om klassificering af køretøjer, brugerne af europæiske elektroniske vejafgiftstjenesters forpligtelser, krav til interoperabilitetskomponenter og minimumskriterier for valg af bemyndigede organer og Kommissionens gennemførelsesforordning (EU) 2020/204 om detaljerede forpligtelser for udbydere af europæiske elektroniske vejafgiftstjenester, minimumskrav til indholdet af den europæiske elektroniske vejafgiftstjenestes områdeerklæring, elektroniske grænseflader og krav til interoperabilitetskomponenter Udvikling af nye europæiske standarder for elektroniske grænseflader til brug for udbydere af europæiske elektroniske vejafgiftstjenester, der sikrer, at automatisk nummerpladegenkendelse (ANPR) fungerer korrekt. Hovedformålet er at sikre et højt niveau af interoperabilitet for elektroniske vejafgiftstjenester for brugere i hele EU og lige konkurrencevilkår for relevante økonomiske aktører, der beskæftiger sig med vejafgifter og elektronisk vejafgift, navnlig små og mellemstore virksomheder. Standarderne bidrager også indirekte til lavere omkostninger, der især kommer forbrugerne til gode. 19 AI-systemer Forslag til Europa-Parlamentets og Rådets forordning om fastlæggelse af krav til kunstig intelligens (AI) https://op.europa.eu/en/publication-detail/-/publication/e4c43528-ccfc-11ea-adf7-01aa75ed71a1/language-en Udvikling af nye europæiske standarder og retningslinjer for AI-systemer, der skal øge pålideligheden, herunder aspekter vedrørende ansvarlighed, gennemsigtighed, robusthed, tilgængelighed og inklusion af personer med handicap, retfærdighed, privatliv og etisk anvendelse. Hovedformålet er at sikre ved hjælp af standarder, at AI-systemer er pålidelige, gavnlige for borgerne og samfundet, at de respekterer grundlæggende værdier og menneskerettigheder i Europa, at de styrker europæisk konkurrenceevne, og at de forvaltes på korrekt vis i hele deres livscyklus. 20 Onlineplatforme PLAN/2020/7444: Forslag til en retsakt om digitale tjenester https://ec.europa.eu/digital-single-market/en/digital-services-act-package Udvikling af nye europæiske standarder for en række processer til håndtering af brugergenereret indhold, som f.eks. indberetning af indhold af private brugere eller pålidelige indberettere, sletningsordrer fra myndigheder, rapporteringsforpligtelser eller klagemekanismer. Hovedformålet er at sikre ved hjælp af fælles standarder i hele EU at det gøres nemmere at overholde de forpligtelser, der pålægges visse informationssamfundstjenester ved retsakten om digitale tjenester, og at onlineplatforme gøres mere sikre. 21 Digital identitet PLAN/2020/8518: Forslag til en europæisk digital identitet (EUeID) https://op.europa.eu/en/publication-detail/-/publication/35274ac3-cd1b-11ea-adf7-01aa75ed71a1/language-en Udvikling af nye europæiske standarder, specifikationer og retningslinjer for referencerammen for en europæisk digital identitet, der bl.a. sikrer brugergodkendelse, sikker kommunikation og sikre enheder, levering og validering af legitimationsoplysninger samt politiske krav til identitetsudbydere og deres overensstemmelsesvurdering. Krav til funktionalitet, interoperabilitet, brugervenlighed og ydeevne vil blive imødegået såvel som sikkerhed, databeskyttelse og privatliv. Hovedformålet er at støtte gennemførelsen af økosystemet for en europæisk digital identitet (European Digital Identity Ecosystem) ved hjælp af en fælles referenceramme/fælles standarder samt gennemførelsen af identifikationsordninger til sikring af et pålideligt og sikkert europæisk e-ID (EUeID), så borgere og virksomheder problemfrit kan autentificere sig, når de anvender onlinetjenester, samtidig med at offentliggørelse af data holdes på et minimum, mens den fulde kontrol over data bevares. 22 Intelligente kontrakter PLAN/2020/7444: Pakken om digitale tjenester: uddybning af det indre marked og afklaring af ansvaret for digitale tjenester https://ec.europa.eu/digital-single-market/en/digital-services-act-package Udvikling af nye europæiske standarder for intelligente kontrakter og validatorer, der støtter de væsentlige krav i artikel 42 i forordning (EU) nr. 910/2014 for elektroniske tidsstempler og kvalificerede elektroniske tidsstempler baseret på blockchain og væsentlige krav, der skal defineres i en ny bestemmelse i direktivet om e-handel (den kommende »Retsakt om digitale tjenester«) for intelligente kontrakter baseret på »tokeniserede« aktiver. Hovedformålet er at sikre, gennem fælles standarder i hele EU, at intelligente kontrakter i blockchains juridisk svarer til en skriftlig off-chain kontrakt, og at en sådan kontrakt anerkendes som juridisk gyldig af domstole i alle EU-medlemsstater, og at den digitale repræsentation af aktiver i tokens på smarte kontrakter er korrekt og lovligt anerkendt som følge af en tokenvalidators mellemkomst.

(1) COM(2019) 640 final.

(2) SWD(2020) 98 final.

(3) https://op.europa.eu/en/publication-detail/-/publication/e4c43528-ccfc-11ea-adf7-01aa75ed71a1/language-en

(4) https://ec.europa.eu/digital-single-market/en/digital-services-act-package

(5) https://op.europa.eu/en/publication-detail/-/publication/35274ac3-cd1b-11ea-adf7-01aa75ed71a1/language-en

(6) https://ec.europa.eu/digital-single-market/en/digital-services-act-package